**«Брыльянтавая рука»** (руск.: Бриллиантовая рука) — савецкая эксцэнтрычная камедыя, знятая ў 1968 годзе рэжысёрам Леанідам Гайдаем. Адзін з самых папулярных фільмаў у гісторыі савецкага кіно.

Сюжэт
-----

У партовым горадзе Чарнаморску дзейнічае шайка жулікаў на чале з нейкім шэфам. Злачынцы кантрабандай увозяць з-за мяжы ў кіі каштоўныя манеты, а затым для легалізацыі і «адмывання» хаваюць іх у зямлі і праз нейкі час як знойдзены скарб здаюць дзяржаве, атрымліваюць вялікія сумы грошай, на частку грошай іх верхавод шэф купляе найноўшую на той час мадэль легкавога аўтамабіля «Масквіч-408».

Старшы эканаміст «Гіпрарыбы», узорны сем’янін і сумленны савецкі грамадзянін, які раней не быў за мяжой, Сямён Сямёнавіч Гарбункоў, адпраўляецца ў замежную турыстычную паездку на круізным лайнеры «Міхаіл Святлоў». Адначасова ў круіз, у адной каюце з Гарбунковым, едзе Генадзь Пятровіч (Геша) Казадоеў — член той самай банды кантрабандыстаў, адпраўлены за мяжу як перавозчык кантрабанды.

У ролях
-------

* Юрый Нікулін — Сямён Сямёнавіч Гарбункоў
* Ніна Грабяшкова — Надзея Іванаўна, яго жонка
* Анатоль Папанаў — Лёлік, кантрабандыст
* Андрэй Міронаў — Генадзь Пятровіч Казадоеў, кантрабандыст
* Нона Мардзюкова — Варвара Сяргееўна Плюшч, домакіраўнік і суседка Гарбунковых
* Мікалай Раманаў — «Шэф», кіраўнік шайкі кантрабандыстаў
* Святлана Святлічная — Ганна Сяргееўна, фатальная прыгажуня
* Станіслаў Чэкан — Міхаіл Іванавіч, капітан (у канцы фільма — маёр) міліцыі
* Рыгор Шпігель — аптэкар з Фіш-стрыт у Стамбуле
* Леанід Канеўскі — памочнік аптэкара
* Уладзімір Гуляеў — Валодзя, лейтэнант міліцыі / двайнік Валодзі

Песні
-----

«Остров невезения»
Іранічная песня «Остров невезения» («Востраў нешанцавання») стала папулярнай пасля выхаду фільма. Яе ў фільме спяваў Казадоеў падчас круізу, калі адпачываў на палубе. Песня тэматычная, бо прадвесціць нешанцаванне, якое Казадоеў адчувае на працягу ўсяго фільма. Песня запісана самім Міронавым.

«Песня про зайцев»
Метафарычная «Песня про зайцев» («Песня пра зайцоў») таксама стала папулярнай у канцы 1960-х гадоў. Апавядае пра групу персаніфікаваных зайцоў, якія збіраюць ноччу міфалагічную «трын-траву» і заяўляюць, што яны не баяцца ніякіх драпежнікаў, будзь то ваўкі, ці совы. Зайцы смела спяваюць прыпеў, які пачынаецца са слоў «А нам всё равно!» («А нам усё роўна!»). Песня спета ў фільме галоўным героем Сямёнам Гарбунковым пасля вялікай дозы гарэлкі ў рэстаране. Пазней сцэна была нават выяўлена на паштовай марцы, прысвечанай акцёру Юрыю Нікуліну. Запісана самім Нікуліным.

«Помоги мне»
Трэцяй папулярнай песняй з фільма была «Помоги мне» («Памажы мне») у выкананні Аіды Вядзішчавай, спявачкі савецкай эпохі, найбольш вядомай сваімі песнямі да фільмаў 1960-х гадоў. Парадыйная песня ў стылі танга пра каханне гучыць на заднім плане падчас сцэны, калі фатальная жанчына, нанятая паслугачамі шэфа, спрабуе спакусіць Гарбункова і напаіць яго наркотыкамі.

Зноскі
------

1. ↑  Česko-Slovenská filmová databáze — 2001.<a href='https://wikidata.org/wiki/Track:Q3561957'></a>

Спасылкі
--------

|  |  |
| --- | --- |
| commons: | Брыльянтавая рука на Вікісховішчы |

* Брыльянтавая рука на сайце «*Internet Movie Database*» (англ.)

|  |  |
| --- | --- |
| ⚙️   Тэматычныя сайты | AllMovie · Česko-Slovenská filmová databáze · FilmAffinity · Internet Movie Database · Rotten Tomatoes |

| ⛭Фільмы Леаніда Гайдая |
| --- |
| Доўгі шлях • Жаніх з таго свету • Тройчы ўваскрослы • Пёс Барбос і незвычайны крос • Самагоншчыкі • Дзелавыя людзі • Аперацыя «Ы» і іншыя прыгоды Шурыка • Каўказская палонніца, ці Новыя прыгоды Шурыка • Брыльянтавая рука • 12 крэслаў • Іван Васілевіч мяняе прафесію • Ня можа быць! • Інкогніта з Пецярбурга • За запалкамі • Спортлато-82 • Небяспечна для жыцця! • Прыватны дэтэктыў, або аперацыя «Кааперацыя» • На Дзерыбасаўскай добрае надвор’е, або На Брайтан-Біч зноў ідуць дажджы • |